Robin Hood (2010)

Robin Hood er et amerikansk-britisk actioneventyr fra 2010. Filmen er regissert av Ridley Scott, skrevet av Brian Helgeland, produsert av Scott og Russell Crowe, og har Crowe og Cate Blanchett i hovedrollene.

 Handling 
Vi er i det trettende århundre. Kong Richard Løvehjerte (Danny Huston) dør i et slag i Frankrike, noe som gjør at krigeren Robin Longstride (Russell Crowe) og hans kompanjonger Little John (Kevin Durand), Will Scarlet (Scott Grimes) og Allan A'Dayle (Alan Doyle) bestemmer seg for å returnere til England. De krysser tilfeldigvis vei med Sir Robert Loxley (Douglas Hodge), som ble drept av Godfrey (Mark Strong) i et bakholdsangrep. Robin lover Robert å returnere sverdet hans til faren, Sir Walter (Max von Sydow). Vel fremme i hjemlandet, møter Robin den vakre enken til Robert, Lady Marian (Cate Blanchett), en sterk og uavhengig karakter som han umiddelbart faller for.

Men Robin kan ikke hvile lenge på laurbærene, for Godfrey er i England av en grunn: han har planer om å styrte den svake King John (Oscar Isaac) for at franskmennene skal ta over England. På enkleste vis tar han seg inn i kongehoffet, noe som betyr at riket snart kan være tapt. Kan Robin og vennene hans stoppe ham før det er for sent?

 Rolleliste 
 Rolle  Skuespiller Robin Longstride  Russell Crowe Marion Loxley  Cate Blanchett Sir Walter Loxley  Max von Sydow William Marshal  William Hurt Godfrey  Mark Strong Prince John  Oscar Isaac King Richard the Lionheart  Danny Huston Eleanor of Aquitaine  Eileen Atkins Friar Tuck  Mark Addy Sheriff of Nottingham  Matthew Macfadyen Little John  Kevin Durand Will Scarlet  Scott Grimes Allan A'Dayle  Alan Doyle Sir Robert Loxley  Douglas Hodge Isabella of Angoulême  Léa Seydoux Baron Baldwin  Robert Pugh Baron Fitzrobert  Gerard McSorley Belvedere  Velibor Topic Father Tancred  Simon McBurney Jimoen  Bronson Webb Princess Isabel of Gloucester  Jessica Raine King Philip  Jonathan Zaccai (ukredittert)

 Trivia 
 Christian Bale og Sam Riley ble vurdert for rollen som Robin Hood før Russell Crowe ble castet.
 Kate Winslet, Cate Blanchett og Rachel Weisz var de tre førstevalgene for rollen som Marian. Winslet avslo tilbudet før Blanchett takket ja. Også Sienna Miller, Scarlett Johansson, Emily Blunt, Angelina Jolie, Natalie Portman, Nicole Kidman, Naomi Watts, Marion Cotillard, Charlize Theron og Annabelle Wallis ble vurdert for rollen.
 Russell Crowe er den eldste skuespilleren noen sinne som har spilt Robin Hood. Crowe var 45 år under innspillingen.
 Bryan Singer, Sam Raimi og Jon Turteltaub ble vurdert for å regissere filmen.

 Eksterne lenker 



Kategori:Filmer fra 2010
Kategori:Actionfilmer fra USA
Kategori:Eventyrfilmer fra USA
Kategori:Britiske actionfilmer
Kategori:Filmer regissert av Ridley Scott
Kategori:Engelskspråklige filmer
Kategori:Filmer satt i middelalderen